# Dating Amber

Dating Amber (titulada originalment Beards) és una pel·lícula de comèdia i drama irlandesa escrita i dirigida per David Freyne. Va ser produïda amb l'assistència de Fis Éireann - Screen Ireland, RTÉ, Broadcasting Authority of Ireland, BeTV (Bèlgica) i BNP Paribas Fortis Film Fund (França). Es va estrenar a Amazon Prime Video a Irlanda i al Regne Unit el 4 de juny de 2020, seguit d'una estrena als cinemes a Irlanda.
Es va emetre en català pel canal La 2 de RTVE Catalunya l'1 de juliol de 2023.

## Argument

A la Irlanda dels anys 80, els adolescents Eddie i Amber, fingeixen ser parella i anunciar que surten junts per allunyar-se de la pressió que els envolta sobre la seva orientació sexual. Però l'acord no surt tant bé com esperava l'Eddie, i l'Amber se n'adona del perillós futur que espera al seu millor amic si no arriba a treure el fort sentiment de negació que porta dins. Dating Amber és una carta d'amor per a tots aquells que van créixer en un poble petit i que necessitaven escapar d'allí per a poder ser ells mateixos.

## Repartiment

* Fionn O'Shea com l'Eddie Cotter.
* Lola Petticrew com l'Amber Keenan.
* Sharon Horgan com a Hannah Cotter, mare de l'Eddie.
* Barry Ward com a Ian Cotter, pare de l'Eddie.
* Simone Kirby com a Jill Keenan, mare de l'Amber.
* Evan O'Connor com a Jack Cotter, germà de l'Eddie.
* Ian O'Reilly com a Kevin Kev Burn.
* Emma Willis com a Tracey Brennan.
* Anastasia Blake com a Janet
* Lauryn Canny com a Sarah
* Shaun Dunne com a Cian
* Adam Carolan com a Geoff
* Peter Campion com a Sweeney
* Arian Nik com a Adam
* Andrew Bennett com el capità Rory

## Producció

David Freyne va escriure i dirigir la pel·lícula juntament amb Rachael O'Kane i John Keville d'Atomic 80 en coproducció amb la companyia belga Wrong Men. La pel·lícula va rebre finançament i el suport de Screen Ireland i de la Broadcasting Authority of Ireland. Will Clarke, Andy Mayson i Mike Runagall d'Altitude, Dearbhla Regan de Screen Ireland i Rory Dungan de Wildcard són els productors executius. El rodatge principal va tenir lloc l'estiu del 2019.

## Premis i nominacions

| Any | Premi | Categoria | Destinatari | Resultat |
| 2020 | NewFest | Premi del jurat al millor llargmetratge de narrativa internacional | David Freyne | Finalista |
| 2020 | NewFest | Premi del públic al millor llargmetratge de narrativa | David Freyne | Guanyador |
| 2020 | Camerimage | Millor debut a la direcció | David Freyne | Nominat |
| 2021 | IFTA Film & Drama Awards | Millor llargmetratge | Dating Amber | Nominat |
| 2021 | IFTA Film & Drama Awards | Millor director – Llargmetratge | David Freyne | Nominat |
| 2021 | IFTA Film & Drama Awards | Millor guió - Llargmetratge | David Freyne | Nominat |
| 2021 | IFTA Film & Drama Awards | Millor actor principal – Llargmetratge | Fionn O'Shea | Nominat |
| 2021 | IFTA Film & Drama Awards | Millor actriu principal – Llargmetratge | Lola Petticrew | Nominat |
| 2021 | IFTA Film & Drama Awards | Millor actor de repartiment – Llargmetratge | Barry Ward | Guanyador |
| 2021 | IFTA Film & Drama Awards | Millor actriu de repartiment – Llargmetratge | Sharon Horgan | Guanyador |
| 2021 | IFTA Film & Drama Awards | Vestuari | Joan O'Clery | Nominat |

## Curiositat

La pel·lícula va ser ambientada l'any 1995, dos anys després de la despenalització de l'homosexualitat a la República d'Irlanda.

## Referències

* ↑ Griffin, Nathan «Dating Amber is now available on Amazon Prime Video in Ireland & UK» (en anglès). IFTN, 04-06-2020 [Consulta: 4 juliol 2023].
* ↑ «Dating Amber». RTVE. [Consulta: 4 juliol 2023].
* ↑ Abbatescianni, Davide «David Freyne’s comedy Dating Amber in post-production» (en anglès). Cineuropa, 01-08-2019 [Consulta: 4 juliol 2023].
* ↑ «David Freyne’s ‘Dating Amber’ to debut on Amazon Prime Video in June» (en anglès). ScreenDaily, 15-05-2020 [Consulta: 4 juliol 2023].
* ↑ «Jury & Awards». NewFest. Arxivat de l'original el 23 juny 2021. [Consulta: 4 juliol 2023].
* ↑ Crowley, Sinéad «Normal People receives 15 IFTA nominations» (en anglès). RTÉ, 15-06-2021 [Consulta: 4 juliol 2023].
* ↑ «Dating Amber Trivia» (en anglès). IMDb. [Consulta: 4 juliol 2023].